Գիորգի Կվիրիկաշվիլի

Գիորգի Կվիրիկաշվիլի (), վրացի քաղաքական և պետական գործիչ։ Ծնվել է 1967 թ. հուլիսի 20-ին, Թբիլիսիում)։ 2015 թ. դեկտեմբերի 30-ից մինչև 2018 թ. հունիսի 13-ը Վրաստանի վարչապետ։

Կրթություն 
1984-1991 թթ. սովորել է Թբիլիսի պետական բժշկական համալսարանում։ 1995 թ. ավարտել է Իվանե Ջավախիշվիլիի անվան Թբիլիսիի պետական համալսարանը՝ տնտեսագետի մասնագիտությամբ, 1998 թ.՝ Իլինոյսի համալսարանը՝ ֆինանսիստի մասնագիտությամբ։

Գործունեությունը 
1993-1996 թթ. աշխատել է «Միացյալ Վրացական Բանկում»՝ հասնելով վարկային դեպարտամենտի ղեկավարի տեղակալի պաշտոնին։

1996-1997 թթ. եղել է «Trade Invest Bank»-ի գլխավոր տնօրենի տեղակալ։

1998-1999 թթ. եղել է Միացյալ Վրացական Բանկի բիզնեսի զարգացման և մասնաճյուղերի ցանցի մենեջմենթի տնօրենը։

1999 թ.-ից աշխատել է պետական քարտուղարությունում՝ որպես ֆինանսական, արժութային և արտաքին տնտեսական հարաբերությունների ծառայության փոխտնօրեն։

1999-2004 թթ. եղել է Վրաստանի խորհրդարանի պատգամավոր, խորհրդարանի տնտեսական քաղաքականության կոմիտեի նախագահի տեղակալ։

2004-2006 թթ. աշխատել է Առաջին Կոմերցիոն բանկում (այժմ՝ «ՏաոՊրիվատԲանկ») որպես մենեջմենթի գծով խորհրդական։

2006-2011 թթ. եղել է «Քարթու Բանկի» գլխավոր տնօրեն։

2012-2015 թ. եղել է Վրաստանի էկոնոմիկայի և կայուն զարգացման նախարարը, 2013-2015 թթ.՝ նաև փոխվարչապետ։

2015 թ. սեպտեմբեր-դեկտեմբեր ամիսներին եղել է Վրաստանի արտաքին գործերի նախարարը։

2015-2018 թթ. Վրաստանի վարչապետ։

Վրաստանի վարչապետներ
Թբիլիսիի պետական համալսարանի շրջանավարտներ
Վրաստանի խորհրդարանի պատգամավորներ
Անձինք Թբիլիսիից
21-րդ դարի վրացի քաղաքական գործիչներ
Վրաստանի պետական գործիչներ
Վրաստանի արտաքին գործերի նախարարներ
Վրացի դիվանագետներ
Վրաստանի քաղաքական գործիչներ